*Vzorec pogodbe je del razpisne dokumentacije, ki je ni potrebno prilagati vlogi na javni poziv, vendar se morajo prijavitelji z njeno vsebino seznaniti.* *Ministrstvo za javno upravo si pridružuje pravico do sprememb in dopolnitev pogodbe.*

|  |  |
| --- | --- |
| **Ministrstvo:** | **Upravičenec:** |
| Republika SlovenijaMinistrstvo za javno upravo Tržaška cesta 211000 Ljubljana,ki ga zastopa mag. Franc Props, minister | \_\_\_\_\_\_\_\_\_\_\_\_\_\_\_\_ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Podpisnik pogodbe: mag. Franc Props, minister | Podpisnik pogodbe: |
| Davčna št.: 91838983 | Davčna št.: |
| Matična št.: 2482762000 | Matična št.:  |
| Transakcijski račun: SI56 0110 0630 0109 972 | Transakcijski račun: odprt pri  |
| Telefonska št.: 01 478 83 30 | Telefonska št.:  |
| E-naslov: gp.mju@gov.si | E-naslov:  |

skleneta:

**POGODBO št. C3130-24**

**o sofinanciranju projekta »\_\_\_\_\_\_\_\_\_\_\_\_\_«**

1. **UVODNE DOLOČBE**
2. člen

(ugotovitvene določbe)

Pogodbeni stranki uvodoma ugotavljata, da:

* je bil izveden Javni poziv za leto 2024 za sofinanciranje projektov nevladnih organizacij izbranih na razpisih, sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA za obdobje 2022 - 2024, (Uradni list RS, št. \_\_\_\_\_\_\_ v nadaljnjem besedilu: javni poziv);
* je bil projekt \_\_\_\_\_\_\_\_\_ (v nadaljnjem besedilu: projekt) izbran v okviru programa, ki ga je razpisala pristojna institucija EU/Urada za finančni mehanizem, Evropskega združenja za prosto trgovino, EFTA in ga je upravičenec začel izvajati dne \_\_\_\_\_\_\_ ter se zaključi dne \_\_\_\_\_\_;
* je na podlagi javnega poziva ministrstvo s sklepom, št. \_\_\_\_\_\_\_\_\_z dne \_\_\_\_\_\_ (v nadaljnjem besedilu: sklep o izboru) ugodilo vlogi upravičenca z naslovom: »\_\_\_\_\_\_\_\_«;
* sklepata to pogodbo zaradi dodelitve finančnih sredstev iz naslova javnega poziva in v skladu z njim.
1. **PREDMET POGODBE**
2. člen

(predmet pogodbe)

1. Predmet te pogodbe je opredelitev medsebojnih odnosov ter pravic in obveznosti med ministrstvom in upravičencem pri izvajanju in sofinanciranju projekta ter izplačilo finančnega prispevka.
2. Upravičenec sprejema finančni prispevek, ki predstavlja nepovratna, namenska sredstva sofinanciranja in prevzema vse obveznosti, ki jih je sprejel s to pogodbo.
3. **VREDNOST POGODBE**
4. člen

(vrednost pogodbe in vir financiranja)

1. Višina finančnega prispevka iz drugega odstavka 2. člena te pogodbe znaša \_\_\_\_\_\_\_ EUR.
2. Ministrstvo bo sredstva za sofinanciranje projekta zagotovilo iz proračunskega Sklada za razvoj nevladnih organizacij, proračunske postavke PP 180151 – Sklad za NVO.
3. **IZPLAČILO FINANČNEGA PRISPEVKA**
4. člen

(izplačilo finančnega prispevka)

1. Upravičenec odda zahtevek za izplačilo na obrazcu, ki ga predpiše ministrstvo. Podlaga za izplačilo finančnega prispevka je usklajen in s strani ministrstva potrjen zahtevek za izplačilo.
2. V primerih nepravilnosti po že izvršenem izplačilu sredstev iz proračuna, je upravičenec dolžan, na podlagi lastne ugotovitve ali na poziv ministrstva, vrniti neupravičeno izplačana sredstva v proračun takoj oziroma najkasneje v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
3. V primerih, ko se zniža pogodbena vrednost upravičenca s pogodbeno institucijo, se za enak delež zniža tudi finančni prispevek upravičenca.
4. Ministrstvo bo upravičencu sredstva nakazalo na transakcijski račun št. \_\_\_\_\_\_, odprt pri \_\_\_\_\_\_.
5. Izplačilo bo s strani ministrstva na podlagi prejema popolnega in pravilnega zahtevka za izplačilo izvedeno v skladu z veljavnim zakonom, ki ureja izvrševanje proračuna Republike Slovenije..
6. **OBVEZNOSTI MINISTRSTVA**
7. člen

(obveznosti ministrstva)

Ministrstvo se zavezuje, da bo:

* skrbelo za pravilno in zakonito izvajanje te pogodbe;
* upravičencu izplačalo zahtevek za izplačilo v skladu z določili 3. in 4. člena te pogodbe;
* zavrnilo izplačilo zahtevka za izplačilo, če bo ugotovljeno, da je bila dokumentacija nosilca projekta, ki je bila podlaga za odobritev in plačilo sredstev, netočna, zavajajoča, lažna oziroma ponarejena;
* nadziralo namensko porabo sredstev;
* zagotavljalo vpogled v dokumentacijo projekta nadzornim organom ministrstva ter drugim nadzornim organom Republike Slovenije;
* upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe.
1. **OBVEZNOSTI UPRAVIČENCA**
2. člen

(obveznosti upravičenca)

1. Upravičenec se zavezuje, da bo:
* v roku 15 dni po podpisu te pogodbe ministrstvu posredoval zahtevek za izplačilo finančnega prispevka;
* odgovarjal za izvedbo projekta ter upravičeno porabo sredstev;
* posredoval končno poročilo v roku 30 dni po prejemu potrjenega končnega poročila s strani pogodbene institucije;
* v primeru prenehanja izvajanja projekta ali po prekinitvi pogodbe s pogodbeno institucijo ali po prekinitvi partnerskega sporazuma k pogodbi s pogodbeno institucijo, v roku osem (8) dni po prenehanju oziroma prekinitvi, o tem obvestil ministrstvo;
* za zagotovitev revizijske sledi hranil dokumentacijo v zvezi z izvedbo projekta še deset (10) let po poteku izvedbe projekta;
* finančna sredstva zavrnil, v primeru, da se mu, po podpisu pogodbe, za finančni prispevek, ki je predmet te pogodbe, odobrijo sredstva iz drugih javnih virov;
* pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, druge spremembe, ki bi kakor koli spremenile status upravičenca oziroma vplivale na to pogodbo, v roku osem (8) dni od nastanka spremembe.
1. Kršitve pogodbenih obveznosti iz prejšnjega odstavka so bistvene kršitve pogodbe. V tem primeru ministrstvo določi upravičencu rok za izpolnitev obveznosti oziroma odpravo nepravilnosti. V kolikor upravičenec kljub pozivu ministrstva pogodbene obveznosti v roku ne izpolni, lahko ministrstvo odstopi od te pogodbe in zahteva vračilo neupravičeno prejetih sredstev po tej pogodbi, upravičenec pa je dolžan vrniti prejeta sredstva v roku 30  dni od pisnega poziva ministrstva, skupaj z zakonskimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
2. člen

(odstop upravičenca od pogodbe)

V primeru predčasnega odstopa upravičenca od te pogodbe lahko ministrstvo zahteva vračilo že prejetih sredstev, upravičenec pa je dolžan vrniti vsa prejeta sredstva v roku 30  dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. **NADZOR NAD PORABO SREDSTEV**
2. člen

(izvajanje preverjanja)

1. Pogodbeni stranki soglašata, da imajo ministrstvo in pristojni organi Republike Slovenije ali od njih pooblaščeni izvajalci pravico administrativnega in finančnega spremljanja izvedbe projekta ter nadzora nad porabo dodeljenih sredstev.
2. Upravičenec se zavezuje, da bo navedenim nadzornim organom takoj, oziroma v primeru pisnega poziva, najkasneje v roku osem (8) dni po prejemu poziva predložil vse dokumente, ki so kakor koli povezani z izvedbo predmeta pogodbe.
3. V kolikor upravičenec naloženih ukrepov ne upošteva, lahko ministrstvo odstopi od pogodbe in zahteva vračilo vseh prejetih sredstev ali sorazmernega dela prejetih sredstev, upravičenec pa je dolžan vrniti sredstva v roku 30  dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.
4. **RAZVEZA POGODBE**
5. člen

(razveza pogodbe)

1. Ta pogodba je sklenjena pod razveznim pogojem, ki se uresniči v primeru, da se po podpisu te pogodbe ugotovi, da upravičenec ne izpolnjuje enega ali več zahtevanih pogojev, določenih v javnem pozivu.
2. V primeru iz prejšnjega odstavka je upravičenec dolžan vrniti prejeta sredstva z zakonskimi zamudnimi obresti v državni proračun Republike Slovenije.
3. **DRUGA POGODBENA DOLOČILA**
4. člen

 (prepoved cesije in prenosa pogodbe)

1. Upravičenec se zaveže, da denarnih terjatev, ki izhajajo iz te pogodbe, ne bo prenesel na tretjo osebo (prepoved odstopa terjatve s pogodbo).
2. Upravičenec lahko prenese denarno terjatev nekomu tretjemu, če ministrstvo v to privoli pred prenosom.
3. Prenos pogodbe brez soglasja ministrstva nima pravnega učinka. Navedeno ne velja v primerih univerzalnega pravnega nasledstva upravičenca.
4. člen

(insolventnost in postopek prisilnega prenehanja)

1. Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku navedenega postopka, upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku petnajst (15) dni od vročitve pisnega poziva ministrstva z zakonskimi zamudnimi obresti od dneva nakazila na TRR upravičenca do dneva nakazila v dobro proračuna Republike Slovenije.
2. Če pride do blokade upravičenčevih sredstev na njegovih TRR, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku trideset (30) dni od vročitve pisnega poziva ministrstva z zakonskimi zamudnimi obrestmi od dneva nakazila na TRR upravičenca do dneva nakazila v dobro proračuna Republike Slovenije.
3. člen

(spremenjene okoliščine)

Če med izvajanjem te pogodbe nastopijo okoliščine, ki bi vplivale na sklenitev te pogodbe, na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku trideset (30) dni od vročitve pisnega poziva ministrstva z zakonskimi zamudnimi obrestmi od dneva nakazila na TRR upravičenca do dneva nakazila v dobro proračuna.

1. **VARSTVO OSEBNIH PODATKOV**
2. člen

(varstvo osebnih podatkov)

1. Upravičenec, ministrstvo in ostali udeleženci v postopkih izvajanja, spremljanja, nadzora in evalvacije aktivnosti projekta so zavezani k varovanju osebnih podatkov, do katerih dostopajo v teh postopkih, v skladu z veljavno nacionalno zakonodajo, ki ureja varstvo osebnih podatkov in v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov – GDPR).
2. V skladu s 7. členom GDPR daje upravičenec privolitev za obdelavo njegovih osebnih podatkov za namen izvajanja te pogodbe. Upravičenec je seznanjen, da bo naročnik njegove osebne podatke obdeloval za čas trajanja pogodbe in jih bo hranil še deset (10) let po izteku pogodbenega razmerja, izključno na ozemlju RS.
3. Upravičenec odgovarja za škodo, ki nastane zaradi razkritja podatkov in informacij tretji osebi.
4. **PROTIKORUPCIJSKA KLAVZULA**
5. člen

(protikorupcijska klavzula)

1. V primeru, da se ugotovi, da pri tej pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.
2. Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije
3. **SKRBNIKI POGODB**
4. člen

(skrbniki pogodbe)

1. Skrbnik pogodbe na strani ministrstva je \_\_\_\_\_\_, na strani upravičenca pa \_\_\_\_\_\_\_\_.
2. Pogodbena stranka je dolžna drugo pogodbeno stranko o spremembi skrbnika pogodbe pisno obvestiti v roku treh (3) delovnih dni od spremembe. Sprememba skrbnika pogodbe začne veljati z dnem prejema dopisa druge pogodbene stranke.
3. **POSEBNE IN KONČNE DOLOČBE**
4. člen

(spremembe pogodbe)

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.

1. člen

(reševanje sporov)

Morebitne spore v zvezi s to pogodbo bosta pogodbenici reševali sporazumno. V nasprotnem primeru spore rešuje stvarno pristojno sodišče v Ljubljani.

1. člen

(veljavnost pogodbe)

Pogodba začne veljati z dnem podpisa obeh pogodbenih strank in velja do izteka vseh rokov v katerih je, skladno z veljavno zakonodajo, oziroma pravnimi podlagami in navodili, ki predstavljajo sestavni del pogodbe o sofinanciranju, možen nadzor nad navedeno pogodbo in izrekanje finančnih sankcij.

1. člen

(podpis pogodbe)

Ta pogodba se podpiše elektronsko.

ali

Ta pogodba je napisana v treh (3) enakih izvodih, od katerih prejme upravičenec en (1) izvod, ministrstvo pa dva (2) izvoda.

Datum: \_\_\_\_\_\_\_\_ Datum: \_\_\_\_\_\_\_\_\_\_\_\_\_

Št.: 093-54/2024-3130 Št.: \_\_\_\_\_\_\_\_\_\_\_\_\_\_\_\_

Republika Slovenija

Ministrstvo za javno upravo Naziv upravičenca\_\_\_\_\_

mag. Franc Props Podpisnik \_\_\_\_\_\_\_\_\_\_\_\_